钦定古今图书集成/明伦汇编/氏族典/第336卷 > 刘保乂
## 钦定古今图书集成/明伦汇编/氏族典/第336卷 > 刘保乂

按《十国春秋》，后蜀刘保乂，青州人。治尚书左氏家言。
广政初，官户部郎中，充诸王侍读，赐金紫。后主问以
经义，多称旨。保乂性严急，日以夏楚课诸王业，不进
者辄抶之。王宫乳媪密谕保乂，宜少假借，为诸王地保乂曰：“膏粱之性不过督，则它日皆豚犬也。”其端方
不挠多此类。十年八月卒。